CELEX: 32003R1343
Language: el
Date: 2003-07-23 00:00:00
Title: Κανονισμός (ΕΚ) αριθ. 1343/2003 της Επιτροπής, της 23ης Ιουλίου 2003, για την περαιτέρω αναστολή για περίοδο έξι μηνών, όσον αφορά τη ζάχαρη που υπάγεται στους κωδικούς ΣΟ 1701 και 1702 και εισάγεται από τη Σερβία και Μαυροβούνιο, των διακανονισμών που προβλέπει ο κανονισμός (ΕΚ) αριθ. 2007/2000 του Συμβουλίου για την εισαγωγή έκτακτων εμπορικών μέτρων για τις χώρες και τα εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης

Avis juridique important

|

32003R1343

Κανονισμός (ΕΚ) αριθ. 1343/2003 της Επιτροπής, της 23ης Ιουλίου 2003, για την περαιτέρω αναστολή για περίοδο έξι μηνών, όσον αφορά τη ζάχαρη που υπάγεται στους κωδικούς ΣΟ 1701 και 1702 και εισάγεται από τη Σερβία και Μαυροβούνιο, των διακανονισμών που προβλέπει ο κανονισμός (ΕΚ) αριθ. 2007/2000 του Συμβουλίου για την εισαγωγή έκτακτων εμπορικών μέτρων για τις χώρες και τα εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης  

Επίσημη Εφημερίδα αριθ. L 189 της 29/07/2003 σ. 0030 - 0030

Κανονισμός (ΕΚ) αριθ. 1343/2003 της Επιτροπήςτης 23ης Ιουλίου 2003για την περαιτέρω αναστολή για περίοδο έξι μηνών, όσον αφορά τη ζάχαρη που υπάγεται στους κωδικούς ΣΟ 1701 και 1702 και εισάγεται από τη Σερβία και Μαυροβούνιο, των διακανονισμών που προβλέπει ο κανονισμός (ΕΚ) αριθ. 2007/2000 του Συμβουλίου για την εισαγωγή έκτακτων εμπορικών μέτρων για τις χώρες και τα εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής ΈνωσηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2007/2000 του Συμβουλίου, της 18ης Σεπτεμβρίου 2000, για την εισαγωγή έκτακτων εμπορικών μέτρων για τις χώρες και τα εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης, που τροποποιεί τον κανονισμό (ΕΚ) αριθ. 2820/98 και καταργεί τους κανονισμούς (ΕΚ) αριθ. 1763/1999 και (ΕΚ) αριθ. 6/2000(1), όπως τροποποιήθηκε τελευταία από τον κανονισμό (ΕΚ) αριθ. 607/2003 της Επιτροπής(2), και ιδίως το άρθρο 12 παράγραφος 3,Εκτιμώντας τα ακόλουθα:(1) Ο κανονισμός (ΕΚ) αριθ. 764/2003 της Επιτροπής(3) ανέστειλε, για περίοδο τριών μηνών, το προτιμησιακό καθεστώς που προβλέπει ο κανονισμός (ΕΚ) αριθ. 2007/2000 για τη ζάχαρη που υπάγεται στους κωδικούς ΣΟ 1701 και 1702, από τη Σερβία και Μαυροβούνιο.(2) Η εν λόγω απόφαση στηρίχθηκε στα πορίσματα που συνήχθησαν στη Σερβία και Μαυροβούνιο, σύμφωνα με τα οποία το σημερινό σύστημα πιστοποίησης και ελέγχου της προτιμησιακής καταγωγής της ζάχαρης που υπάγεται στους κωδικούς ΣΟ 1701 και 1702 δεν επιτρέπει στις αρμόδιες αρχές της εν λόγω χώρας να εξακριβώσουν τον χαρακτήρα καταγωγής των προϊόντων και να παράσχουν διοικητική συνεργασία όπως απαιτείται για τον έλεγχο των αποδεικτικών στοιχείων καταγωγής.(3) Συνεπώς, αποφασίστηκε να ληφθεί το μέτρο αναστολής κατ' εφαρμογή των διατάξεων που θεσπίζει το άρθρο 12 παράγραφος 1 του κανονισμού (ΕΚ) αριθ. 2007/2000.(4) Το άρθρο 12 παράγραφος 3 του κανονισμού (ΕΚ) αριθ. 2007/2000 ορίζει ότι, κατά τη λήξη της περιόδου αναστολής, η Επιτροπή αποφασίζει είτε τη λήξη είτε την παράταση του μέτρου αναστολής.(5) Δεν σημειώθηκαν σημαντικές μεταβολές της κατάστασης στη Σερβία και το Μαυροβούνιο όσον αφορά τις ατέλειες που είχαν διαπιστωθεί στο σύστημα πιστοποίησης και ελέγχου της προτιμησιακής καταγωγής της ζάχαρης, παρά τις συνεχιζόμενες προσπάθειες στη Σερβία και στο Μαυροβούνιο. Επιπλέον, απαιτείται εύλογο χρονικό διάστημα για να διορθωθεί η κατάσταση.(6) Ως εκ τούτου, η Επιτροπή θεωρεί ότι το μέτρο αναστολής θα πρέπει να παραταθεί για πρόσθετη περίοδο έξι μηνών, όσον αφορά τη ζάχαρη των κωδικών ΣΟ 1701 ή 1702, που στη διασάφηση αναφέρεται ως καταγόμενη από τη Σερβία και το Μαυροβούνιο, κατ' εφαρμογή του άρθρου 12 παράγραφος 3 του κανονισμού (ΕΚ) αριθ. 2007/2000.(7) Η επιτροπή τελωνειακού κώδικα έχει ενημερωθεί σχετικά,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το προτιμησιακό καθεστώς που προβλέπει ο κανονισμός (ΕΚ) αριθ. 2007/2000 για τη ζάχαρη που υπάγεται στους κωδικούς ΣΟ 1701 και 1702, από τη Σερβία και Μαυροβούνιο, αναστέλλεται για περίοδο έξι μηνών.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από τις 8 Αυγούστου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 23 Ιουλίου 2003.Για την ΕπιτροπήFrederik BolkesteinΜέλος της Επιτροπής(1) ΕΕ L 240 της 23.9.2000, σ. 1.(2) ΕΕ L 86 της 3.4.2003, σ. 18.(3) ΕΕ L 109 της 1.5.2003, σ. 13.